pythainlp/thai-wiki-dataset-v4 huggingface dataset:
บาสเกตบอลชายรอบคัดเลือกโอลิมปิก 2024 – ซานฮวน

การแข่งขันบาสเกตบอลชายรอบคัดเลือกโอลิมปิก 2024 ใน ซานฮวน จะเป็นหนึ่งในสี่การแข่งขันบาสเกตบอลชายรอบคัดเลือกโอลิมปิก 2024 จะจัดขึ้นที่เมืองซานฮวน ประเทศปวยร์โตริโก ตั้งแต่วันที่ 2 ถึง 7 กรกฎาคม พ.ศ. 2567 โดยมีหกทีมที่จะเข้าร่วมแข่งขันในสองกลุ่ม กลุ่มละสามทีม โดยทีมอันดับที่หนึ่งและสองจะผ่านเข้ารอบรองชนะเลิศ ผู้ชนะของการแข่งขันจะได้ผ่านเข้าสู่การแข่งขันโอลิมปิกฤดูร้อน 2024
บอลเดอส์เกต 3

บอลเดอส์เกต 3  เป็นวิดีโอเกมแนวเล่นตามบทบาทที่พัฒนาและจัดจำหน่ายโดย Larian Studios ใน ค.ศ. 2023 ตัวเกมเป็นภาคหลักภาคที่สามในชุดเกม "บอลเดอส์เกต" ซึ่งมีพื้นฐานมาจากระบบเล่นตามบทบาทสำหรับเล่นบนกระดานของ "ดันเจียนส์ & ดราก้อนส์" ตัวเกมเวอร์ชันบางส่วนวางจำหน่ายในรูปแบบเกมระหว่างการพัฒนาสำหรับแมคโอเอสและไมโครซอฟท์ วินโดวส์ในวันที่ 6 ตุลาคม ค.ศ. 2020 โดยยังคงวางจำหน่ายในรูปแบบเกมระหว่างการพัฒนาจนกระทังวางจำหน่ายตัวเกมเต็มสำหรับไมโครซอฟท์ วินโดวส์ในวันที่ 3 สิงหาคม ค.ศ. 2023 เวอร์ชันเพลย์สเตชัน 5 วางจำหน่ายในวันที่ 6 กันยายน ค.ศ. 2023 โดยเวอร์ชันแมคโอเอสวางจำหน่ายหลังจากนั้นไม่นานในวันที่ 22 กันยายน เวอร์ชันเอกซ์บอกซ์ซีรีส์เอกซ์/เอสวางจำหน่ายวันที่ 7 ธันวาคม ค.ศ. 2023
"บอลเดอส์เกต 3" ได้รับกระแสวิจารณ์ชื่นชมอย่างล้นหลามสำหรับรูปแบบการเล่น การเล่าเรื่อง และคุณภาพการผลิต ตัวเกมได้รับรางวัลหลายรางวัล รวมถึงรางวัลโกลเดนจอยสติกอวอร์ดส สาขาเกมแห่งปีและรางวัลเดอะเกมอวอร์ดส์ สาขาเกมแห่งปี
อสุรายากูซ่า

</table>
อสุรายากูซ่า (;โรมาจิ:Ayashimōn)เป็นซีรีส์มังงะญี่ปุ่นที่เขียนและวาดภาพประกอบโดยยูจิ คากุเผยแพร่ทางนิตยสารโชเน็งจัมป์รายสัปดาห์ตีพิมพ์โดยสำนักพิมพ์ชูเอชะตั้งแต่เดือนพฤศจิกายน 2021 ถึงพฤษภาคม 2022
เรื่องย่อ.
มารุโอะ ไคโด เป็นเด็กหนุ่มที่แข็งแกร่งเป็นพิเศษและเป็นแฟนมังงะตัวยงที่ใฝ่ฝันที่จะเป็น "ฮีโร่มังงะ" เขาฝึกฝนพิเศษตามที่ปรากฏในมังงะที่เขาอ่านมาตั้งแต่อายุยังน้อย มารูโอะสามารถทำลายก้อนหินได้เมื่ออายุ 7 ขวบ วันหนึ่งเขาได้พบกับอุราระ โอนิ อายาชิมง ซึ่งเป็น "โยไก" ประเภทหนึ่งที่สามารถแปลงร่างเป็นมนุษย์ได้ ซึ่งถูกไล่ล่าโดยแก๊ง "ยากูซ่า" อายาชิมง
สิ่งตีพิมพ์.
เขียนและวาดภาพประกอบโดยยูจิ คากุ ได้รับการ"ตีพิมพ์ในนิตยสารมังงะโชเน็นรายสัปดาห์ของชูเอชะ นิตยสาร" "โชเน็งจัมป์รายสัปดาห์" ตั้งแต่วันที่ 15 พฤศจิกายน 2564 ถึง 30 พฤษภาคม 2022 ทังโกบงรวบรวมครั้งแรกคือเล่มที่5เผยแพร่เมื่อวันที่ 4 มีนาคม 2022
มังงะเรื่องนี้ได้รับการตีพิมพ์เป็นภาษาอังกฤษพร้อมกันโดย "วิซ มีเดีย" และ "มังงะพลัส" เเพลตฟอร์ออนไลน์
หนังสือมังงะ.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 4 มีนาคม 2022</td><td></td><td>7 มีนาคม 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 3 มิถุนายน 2565</td><td></td><td>6 มิถุนายน 2566</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 4 สิงหาคม 2022</td><td></td><td>1 สิงหาคม 2023</td><td></td></tr>
</table>
บาสเกตบอลชิงแชมป์เอเชีย

การแข่งขันบาสเกตบอลชิงแชมป์เอเชีย  (เดิมชื่อ FIBA Asia Championship และ ABC Championship) เป็นการแข่งขันกีฬาบาสเกตบอลระดับนานาชาติซึ่งจัดขึ้นทุก ๆ สี่ปีระหว่างทีมชาติชายของทวีปเอเชียและโอเชียเนีย
ตั้งแต่การแข่งขันปี ค.ศ. 2015 การแข่งขันจะจัดขึ้นทุก ๆ สองปี และยังเป็นการแข่งขันรอบคัดเลือกสำหรับบาสเกตบอลชิงแชมป์โลกและการแข่งขันบาสเกตบอลโอลิมปิก อย่างไรก็ตาม ตั้งแต่ปี ค.ศ. 2017 การแข่งขันได้เปลี่ยนชื่อเป็น FIBA Asia Cup และตอนนี้รวมทีมจาก ฟีบาโอเชียเนีย นอกจากนี้ ยังเป็นครั้งแรกที่กลับมาแข่งขันในทุกสี่ปีอีกครั้ง และไม่ได้เป็นส่วนหนึ่งของกระบวนการคัดเลือกสำหรับการแข่งขันชิงแชมป์โลกหรือโอลิมปิกอีกต่อไป
คณะสหวิทยาการจัดการและเทคโนโลยี มหาวิทยาลัยเกษตรศาสตร์

คณะสหวิทยาการจัดการและเทคโนโลยี มหาวิทยาลัยเกษตรศาสตร์ (Faculty of Interdisciplinary Management and Technology) เป็นคณะใหม่ที่ได้รับการจัดตั้ง เป็นหน่วยงานในสังกัดมหาวิทยาลัยเกษตรศาสตร์ วิทยาเขตบางเขน เพื่อดำเนินการจัดการเรียนการสอน วิจัย แก่นิสิต ณ โครงการจัดตั้งวิทยาเขตสุพรรณบุรี (เขตบริหารการเรียนรู้พื้นที่สุพรรณบุรี)
ประวัติ.
เมื่อปี พ.ศ. 2539 ทางจังหวัดสุพรรณบุรีได้ทำโครงการนำเสนอคณะรัฐมนตรี โดยภายหลังได้มอบหมายให้มหาวิทยาลัยเกษตรศาสตร์เป็นมหาวิทยาลัยเจ้าของเรื่อง โดยหนึ่งในหลักสูตรที่จะเปิดการเรียนการสอน ณ วิทยาเขตสุพรรณบุรีนั้นคือหลักสูตรด้านการแพทย์ โดยที่มหาวิทยาลัยเกษตรศาสตร์ได้ทำโครงการจัดตั้งวิทยาเขตสุพรรณบุรี โดยวางแผนเปิดรับนิสิตตั้งแต่ พ.ศ. 2541 ระยะเริ่มแรกได้มีการเปิดสอนระดับปริญญาตรีในหลักสูตรสาธารณสุขศาสตรบัณฑิต หลักสูตรวิทยาศาสตรบัณฑิต สาขาวิทยาศาสตร์การกีฬา และสาขาการจัดการโรงแรมและท่องเที่ยว และปริญญาโทหลักสูตรบริหารธุรกิจมหาบัณฑิต ซึ่งต่อมาสาขาวิทยาศาสตร์การกีฬาได้ย้ายไปที่วิทยาเขตกำแพงแสน เนื่องจากประสบปัญหาด้านงบประมาณ สำหรับการเปิดสอนหลักสูตรแพทยศาสตรบัณฑิต ณ วิทยาเขตสุพรรณบุรีนั้นก็ยังไม่สามารถเปิดสอนได้ ทำได้เพียงหลักสูตรด้านธุรกิจบริการ
ปี พ.ศ. 2566 อธิการบดีมหาวิทยาลัยเกษตรศาสตร์ (ดร.จงรัก วัชรินทร์รัตน์) มอบหมายให้ รองศาสตราจารย์ ดร.สมหวัง ขันตยานุวงศ์ รองอธิการบดีฝ่ายพัฒนาบัณฑิตขั้นนสูงและโครงการจัดตั้งวิทยาเขตสุพรรณบุรี รักษาการผู้อำนวยการโครงการจัดตั้งวิทยาเขตสุพรรณบุรี เสนอเอกสารและข้อมูลต่อสภามหาวิทยาลัยเกษตรศาสตร์ ในคราวประชุมครั้งที่ 11/2566 เมื่อวันจันทร์ที่ 27 พฤศจิกายน 2566 และได้มีการพิจารณาลงมติอนุมัติจัดตั้งคณะสหวิทยาการจัดการและเทคโนโลยี และปรับโครงการจัดตั้งวิทยาเขตสุพรรณบุรีเป็นสำนักเขตบริหารการเรียนรู้พื้นที่สุพรรณบรุี ทั้งนี้ เพื่อให้มีความชัดเจนและความคล่องตัวในการดำเนินงานอย่างเป็นรูปธรรม และสอดคล้องการรองรับการดำเนินงานจากส่วนกลางของมหาวิทยาลัยเกษตรศาสตร์ (วิทยาเขตบางเขน) ตลอดจนเพื่อเป็นการรองรับนโยบายการพัฒนาเศรษฐกิจตามยุทธศาสตร์ระเบียงเศรษฐกิจพิเศษภาคกลาง-ภาคตะวันตก โดยมีจังหวัดสุพรรณบุรีเป็นจังหวัดหนึ่งในพื้นที่ฐานเศรษฐกิจชั้นนำด้านอุตสาหกรรมเกษตรและการท่องเที่ยวเชื่อมโยงกับกรุงเทพมหานคร
ปี พ.ศ. 2567 สำนักเลขาธิการคณะรัฐมนตรีได้เผยแพร่ประกาศมหาวิทยาลัยเกษตรศาสตร์ เรื่อง การจัดตั้งส่วนงานมหาวิทยาลัยเกษตรศาสตร์ (ฉบับที่ 7) ประกาศ ณ วันที่ 6 ธันวาคม 2566 ทางเว็บไซด์ราชกิจจานุเบกษาเมื่อวันที่ 15 มกราคม 2567 คณะสหวิทยาการจัดการและเทคโนโลยี มหาวิทยาลัยเกษตรศาสตร์ จึงเป็นส่วนงานระดับคณะวิชาของมหาวิทยาลัยเกษตรศาสตร์ เมื่อวันที่ 16 มกราคม 2567 ตามประกาศดังกล่าว ต่อมาวันที่ 11 มีนาคม 2567 สำนักเลขาธิการคณะรัฐมนตรีได้เผยแพร่ ประกาศมหาวิทยาลัยเกษตรศาสตร์ เรื่อง การจัดตั้งส่วนงานของมหาวิทยาลัยเกษตรศาสตร์ (ฉบับที่ 8) พ.ศ. 2567 ลงประกาศในราชกิจจานุเบกษาเมื่อวันที่ 11 มี.ค. 2567 เล่มที่ 141 ตอนพิเศษ 70 ง หน้าที่ 44 โดยยกเลิกประกาศมหาวิทยาลัยเกษตรศาสตร์ เรื่อง การจัดตั้งส่วนงานของมหาวิทยาลัยเกษตรศาสตร์ (ฉบับที่ 7) พ.ศ. 2567 โดยจัดตั้ง คณะสหวิทยาการจัดการและเทคโนโลยี มหาวิทยาลัยเกษตรศาสตร์ เมื่อวันที่ 6 ธันวาคม 2566 ประกาศ ณ วันที่ 30 มกราคม 2567 
หน่วยงาน.
คณะสหวิทยาการจัดการและเทคโนโลยี มหาวิทยาลัยเกษตรศาสตร์ ประกอบไปด้วยหน่วยงาน ดังนี้ สำนักงานเลขานุการ จำนวน 1 สำนักงาน ภาควิชา จำนวน 3 ภาควิชา โดยมีรายละเอียด ดังนี้
การจำแนกแบบการ์เดิน

การจำแนกแบบการ์เดิน  เป็นระบบการจัดประเภทของการแตกหักของกระดูสะโพกที่แตกภายในแคปซูลของส่วนคอกระดูกฟีเมอร์ การหักเช่นนี้สามารถรบกวนหลอดเลือดที่เลี้ยงส่วนหัวกระดูกฟีเมอร์
ศัลยแพทย์ออร์โทพีดิกส์ชาวอังกฤษ #เปลี่ยนทาง เป็นผู้บรรยายระบบการจำแนกสำหรับกระดูกหักแบบดังกล่าว เรียกว่าการจัดจำแนกแบบการ์เดิน ซึ่งแบ่งออกเป็นสี่ประเภท ดังนี้
ความสัมพันธ์ในทางคลินิก.
หลอดเลือดที่เลี้ยงส่วนหัวกระดูกฟีเมอร์มีแนวดโน้มที่จะถูกรบกวนในกระดูกหักแบบการ์เดินชนิด 3 หรือ 4
แพทย์อาจให้การรักษากระดูกหักประเภทนี้โดยการทดแทนกระดูกที่หักด้วยอาร์โทรพลาสทีทดแทน หรือใช้การรักษาที่ทำการรีดักชั่นกระดูกที่หักให้กลับเข้าในตำแหน่งที่เหมาะสม จากนั้นจึงยึดเข้าด้วยกันโดยใช้สกรูโลหะ ในเวชปฏิบัติโดยทั่วไปนั้น การ์เดินชนิด 1 และ 2 จะใช้สกรู ส่วนการ์เดินชนิด 3 และ 4 จะใช้อาร์โทรพลาสที ยกเว้นในผู้ป่วยที่ยังไม่สูงวัยอาจลองรักษาด้วยวิธียึดสกรูก่อน แล้วจึงเปลี่ยนมาเป็นอาร์โทรพลาสทีหากจำเป็น
อะคริสต์มาสสตอรีเฮาส์

อะคริสต์มาสสตอรีเฮาส์  เป็นสถานที่ท่องเที่ยวและพิพิธภัณฑ์ในย่านทรีมอนต์ของนครคลีฟแลนด์ รัฐโอไฮโอ ประเทศสหรัฐอเมริกา มีลักษณะเป็นบ้านแบบสมัยวิกตอเรียในศตวรรษที่ 19 ซึ่งภายนอกบ้านและภายในบ้านบางส่วนใช้เป็นฉากของบ้านของราล์ฟฟี พาร์กเกอร์ในภาพยนตร์ปี ค.ศ. 1983 เรื่อง "อะคริสต์มาสสตอรี" ซึ่งถูกซื้อโดยนักพัฒนาเอกชนในปี ค.ศ. 2004 ได้รับการซ่อมแซมและปรับปรุงใหม่ให้มีลักษณะเหมือนในภาพยนตร์ทั้งด้านในและด้านนอก พิพิธภัณฑ์เป็นส่วนหนึ่งของอาคารสี่หลังที่สร้างอุทิศให้กับภาพยนตร์โดยเฉพาะ และเปิดให้บุคคลทั่วเข้าชมได้ตลอดปี
โยชิตากะ ยามายะ

โยชิตากะ ยามายะ (; โรมาจิ: "Yamaya Yoshitaka", 15 กุมภาพันธ์ 1992 –) เป็นนักพากย์ชายชาวญี่ปุ่น เกิดที่เมืองเซ็นได จังหวัดมิยางิ สังกัด FIRST WIND production มีชื่อเล่นว่า ยามายัง (やまやん) และ ยามาตี (やまてぃ)
ธงชาติจักรวรรดิออสเตรีย-ฮังการี

จักรวรรดิออสเตรีย-ฮังการีไม่มีธงชาติประจำรัฐอย่างเป็นทางการ (โดยจักรวรรดิไม่มีธงชาติอย่างเป็นทางการหลังจากการสถาปนาระบอบทวิราชาธิปไตยระหว่างสองรัฐอธิปไตย) อย่างไรก็ตาม ในบางครั้งยังมีการใช้ธงดำทองของดินแดนภายใต้การปกครองของราชวงศ์ฮาพส์บวร์คเป็นธงชาติโดยพฤตินัย และใน ค.ศ. 1869 มีการประกาศใช้ธงเรือราษฎร์สำหรับเรือของพลเรือน สำหรับทัพเรือสงครามยังคงใช้ธงชาติออสเตรียที่ใช้มาตั้งแต่ ค.ศ. 1786 และกองพันทหารของกองทัพใช้ธงอินทรีสองหัวที่มีการใช้ตั้งแต่ก่อน ค.ศ. 1867 เนื่องจากกองทัพมีประวัติศาสตร์อันยาวนาน เมื่อ ค.ศ. 1915 ธงชาติใหม่ได้รับการออกแบบแต่ไม่ได้นำมาใช้เนื่องจากสงครามยังคงดำเนินอยู่ ส่วนทางรัฐบาลมีการใช้ธงดำเหลืองของออสเตรียและธงไตรรงค์แดงขาวเขียวของฮังการี
ธงดำเหลืองถือเป็นตัวแทนของรัฐออสเตรีย ส่วนรัฐฮังการีไม่มีธงชาติเป็นของตนเองตามกฎหมาย ตามที่ข้อตกลงโครเอเชีย–ฮังการี (มาตรา 62 และ 63) ซึ่งเป็นการควบรวมกิจการภายในระหว่างโครเอเชียและฮังการี ได้ระบุไว้ว่าการใช้สัญลักษณ์ของทั้งโครเอเชียและฮังการีจะต้องเป็นไปตามลำดับนี้ ตัวอย่างเช่น เมื่อใดก็ตามที่รัฐสภาฮังการี-โครเอเชียจัดการประชุมที่บูดาเปสต์ ธงของทั้งโครเอเชียกับฮังการีจะถูกชักขึ้นบนอาคารรัฐสภาบูดาเปสต์ ณ กรุงเวียนนา บริเวณด้านหน้าพระราชวังเชินบรุนมีการชูธงดำเหลืองเพื่อเป็นตัวแทนของซิสไลทาเนีย (รัฐออสเตรีย) ในขณะที่อีกฝั่งจะมีการชูธงของทั้งโครเอเชียและฮังการีเพื่อเป็นตัวแทนของทรานส์ไลทาเนีย (รัฐฮังการี) ฮังการีใช้ธงไตรรงค์แดงขาวเขียวที่ประดับด้วยตราแผ่นดินของฮังการีเป็นธงประจำรัฐ ซึ่งธงรูปแบบนี้มักได้รับการเปรียบเปรยว่าเป็นตัวแทนของดินแดนแห่งมงกุฎฮังการีทั้งมวล สำหรับธงเรือราษฎร์คู่ถูกใช้เป็นธงประจำกงสุลตามพระราชกฤษฎีกาเมื่อวันที่ 18 กุมภาพันธ์ ค.ศ. 1869 ใช้งานจริงเมื่อวันที่ 1 สิงหาคม ค.ศ. 1869 อย่างไรก็ตาม สถานอัครราชทูตยังคงชูธงดำเหลืองของออสเตรียควบคู่ไปกับธงแดงขาวเขียวของฮังการี ส่วนสถานเอกอัครราชทูตชูธงชาติทั้งสองควบคู่ไปกับธงพระอิสริยยศ
ธงประจำดินแดน.
นอกจากนั้น ยังมีการใช้ธงประจำดินแดนต่าง ๆ ภายในจักรวรรดิออสเตรีย-ฮังการีดังนี้
พินัยกรรมของเลนิน

พินัยกรรมของเลนิน หรือ จดหมายถึงที่ประชุม  เป็นเอกสารที่วลาดีมีร์ เลนินเขียนในปลาย ค.ศ. 1922 ถึงต้น ค.ศ. 1923 ในพินัยกรรม เลนินเสนอให้เปลี่ยนแปลงโครงสร้างองค์กรปกครองของสหภาพโซเวียต เมื่อรับรู้ได้ถึงความตายที่กำลังคืบเข้ามา เขายังวิจารณ์ผู้นำบอลเชวิคทั้ง กรีโกรี ซิโนเวียฟ เลฟ คาเมเนฟ เลออน ทรอตสกี นีโคไล บูฮาริน เกออร์กี เปียตาคอฟ และ โจเซฟ สตาลิน เขาเตือนถึงความเป็นไปได้ที่ผู้นำพรรคจะเกิดความแตกแยกระหว่างทรอตสกีและสตาลิน หากไม่มีมาตรการที่เหมาะสมเพื่อป้องกันสิ่งนี้ ในคำลงท้าย เขายังเสนอแนะให้โจเซฟ สตาลินออกจากตำแหน่งเลขาธิการคณะกรรมการกลางพรรคคอมมิวนิสต์รัสเซีย แม้ว่าจะมีคำถามทางประวัติศาสตร์บางประการเกี่ยวกับที่มาของเอกสาร แต่มุมมองส่วนใหญ่ก็คือเอกสารดังกล่าวเขียนโดยเลนิน
เยแม็ก

เยแม็ก  เป็นกลุ่มชนเผ่าโบราณในคาบสมุทรเกาหลีตอนเหนือและแมนจูเรียที่นักวิชาการหลายคนถือเป็นบรรพบุรุษของชาวเกาหลีในปัจจุบัน iGENEA บริการลำดับวงศ์ตระกูลชั้นนำของยุโรป รายงานว่าการวิจัยล่าสุดในปัจจุบันเสนอแนะว่า "ชาวเกาหลีสมัยใหม่สืบทอดมาจากชาวเยแม็ก" เยแม็กมีความเกี่ยวข้องทางบรรพบุรุษกับอาณาจักรเกาหลีหลายแห่ง เช่น โชซ็อนโบราณ, พูยอ, โคกูรยอ และชนเผ่าต่าง ๆ อย่าง อกจอ, ทงเย (เย), ยังแม็ก  และโซซูแม็ก 
สิ่งสืบทอด.
ข้อมูลในซัมกุก ซากี บันทึกว่า ชิลลาได้รับการสถาปนาเป็นสมาพันธรัฐของหกตระกูลที่ประกอบด้วยผู้อพยพจากโชซ็อนโบราณ และพระราชลัญจกรแห่งเย  เดิมกษัตริย์แห่งพูยอเคยใช้งาน ถูกค้นพบที่ชิลลาใน ค.ศ. 19 และเป็นตัวแทนของพระเจ้านัมแฮแห่งชิลลา นอกจากนี้ ยังเชื่อกันว่าโคกูรยอ แพ็กเจ พูยอ และกายาสืบต้นตอจากกลุ่มชนเผ่าเยแม็ก
ประมาณการว่าการแทนที่เยแม็กและภาษาโชซ็อนโบราณ ซึ่งอยู่ในตำแหน่งสูงกว่าในสามอาณาจักร เริ่มเร็วขึ้นผ่านการเคลื่อนไหวลงใต้ของผู้คนทางเหนือในช่วงปลายคริสต์ศตวรรษที่ 3
วัฒนธรรมเยแม็กอาจมองเป็นบรรพบุรุษของวัฒนธรรมเกาหลีสมัยใหม่ และอาณาจักรหลายแห่งในเกาหลีและบางส่วนของจีนตะวันออกเฉียงเหนือ นักประวัติศาสตร์ชาตินิยมบางคน อย่าง Yeo Ho-kyu โต้แย้งว่า ต้นกำเนิดของชาวเกาหลีมาจากกลุ่มชนเผ่าเยแม็ก
Sang-Yil Kim นักประวัติศาสตร์ อ้างว่าชนเผ่าเยแม็กของเกาหลีมีอิทธิพลต่อวัฒนธรรมจีนยุคต้น เขาเสนอแนะว่าชนเผ่าเยแม็กมีผลกระทบทางวัฒนธรรมขนาดใหญ่ต่อเอเชียตะวันออก และอย่างน้อยมีทงอี๋บางส่วนที่มีต้นกำเนิดจากเกาหลีดั้งเดิม
บีจีเอ็ม-71 โท

บีจีเอ็ม-71 โท (BGM-71 TOW) เป็นอาวุธปล่อยต่อต้านรถถังนำวิถีด้วยเส้นลวด สัญชาติสหรัฐอเมริกา ปัจจุบันผลิตโดยเรย์เธียน เริ่มพัฒนาในช่วงทศวรรษที่ 1960 โดยฮิวจ์ แอร์คราฟท์ เพื่อทดแทนขีปนาวุธรุ่นก่อนหน้าอย่างเอ็มจีเอ็ม-21 เอ (SS.10) และ เอ็มจีเอ็ม-32 เอ (ENTAC) โดยเพิ่มระยะยิง ประสิทธิภาพหัวรบ ระบบควบคุมกึ่งอัตโนมัติในระยะสายตา (SACLOC) และติดตั้งกล้องอินฟราเรดสำหรับใช้งานในเวลากลางคืน
โท ผลิตขึ้นครั้งแรกในปี 1970 และกลายเป็นขีปนาวุธนำวิถีต่อต้านรถถังที่ใช้งานแพร่หลายทั่วโลก สามารถใช้งานได้ทั้งทหารราบ ติดตั้งบนยานพาหนะ และเฮลิคอปเตอร์
เดอะเกมอะวอดส์ 2023

งานประกาศรางวัลเดอะเกมอะวอดส์ 2023  เป็นงานมอบรางวัลที่ยกย่องวิดีโอเกมที่ดีที่สุดของปี 2566 งานนี้ผลิตและดำเนินรายการโดยเจฟฟ์ ไคลีย์ ผู้สร้างและโปรดิวเซอร์ของเดอะเกมอะวอดส์ และจัดขึ้นกับผู้ชมที่ได้รับเชิญที่พีค็อกเธียเตอร์ นครลอสแอนเจลิสในวันที่ 7 ธันวาคม 2566 ซิดนี กู๊ดแมนทำหน้าที่เป็นพิธีกรก่อนเริ่มงาน กิจกรรมนี้ได้รับการถ่ายทอดสดผ่านแพลตฟอร์มออนไลน์หลายแห่งทั่วโลก มีการแสดงดนตรีจากวง Old Gods of Asgard และการนำเสนอจากแขกรับเชิญคนดัง เช่น ทิโมธี ชาลาเมต์ คริสโตเฟอร์ จัดจ์ และแมทธิว แม็คคอนาเฮย์
เกม "บอลเดอส์เกต 3" เป็นผู้นำรายการด้วยการได้รับการเสนอชื่อเข้าชิง 9 สาขาและชนะ 6 สาขา รวมถึงรางวัลเกมแห่งปีและรางวัลการแสดงยอดเยี่ยมสำหรับนีล นิวบอน มีเกมใหม่หลายเกมได้รับการประกาศในระหว่างการแสดง รวมถึง "Marvel's Blade" "" และ "Visions of Mana" นักข่าววิพากษ์วิจารณ์งานประกาศรางวัลว่าจัดลำดับความสำคัญของการประกาศและคนดังมากกว่ารางวัล และการไม่รับรู้ถึงการเลิกจ้างในอุตสาหกรรมและวิกฤตด้านมนุษยธรรมในฉนวนกาซาที่กำลังดำเนินอยู่
เกมที่ได้รับรางวัลและเกมที่ได้รับการเสนอชื่อ.
รางวัล.
เกมที่ได้รับรางวัลจะแสดงเป็นอันดับแรก เน้นด้วยตัวหนา และระบุด้วยกริชคู่ (‡)
อีสปอร์ตและครีเอเตอร์.
Rémy "XTQZZZ" Quoniam จาก Team Vitality ขอให้ถอนการเสนอชื่อเขาออกจากรางวัลผู้ฝึกสอนอีสปอร์ตยอดเยี่ยม เนื่องจากเขาไม่ได้เป็นโค้ชเกมมืออาชีพใด ๆ ใน พ.ศ. 2566
คณะกรรมาธิการสามัญประจำกรมการเมืองพรรคคอมมิวนิสต์จีน

คณะกรรมาธิการสามัญประจำกรมการเมือง (PSC) มีชื่ออย่างเป็นทางการว่า คณะกรรมาธิการสามัญประจำกรมการเมืองแห่งคณะกรรมาธิการกลางพรรคคอมมิวนิสต์จีน  เป็นคณะกรรมาธิการที่ประกอบด้วยผู้นำระดับสูงของพรรคคอมมิวนิสต์จีน ในอดีตจะประกอบด้วยสมาชิก 5–11 คน แต่ในปัจจุบันมีสมาชิกเจ็ดคน วัตถุประสงค์อย่างเป็นทางการคือ เพื่อดำเนินการหารือเกี่ยวกับนโยบายและตัดสินใจในประเด็นสำคัญ เมื่อคณะกรมการเมืองซึ่งเป็นหน่วยงานตัดสินใจที่ใหญ่กว่าไม่อยู่ในการประชุม ตามรัฐธรรมนูญของพรรค เลขาธิการพรรคคอมมิวนิสต์จีนจะต้องเป็นสมาชิกของคณะกรรมาธิการประจำกรมการเมืองด้วย
ตามรัฐธรรมนูญของพรรค คณะกรรมาธิการกลางพรรคจะเป็นผู้เลือกคณะกรรมาธิการสามัญ อย่างไรก็ตาม ในทางปฏิบัตินี่เป็นเพียงพิธีการเท่านั้น เนื่องจากวิธีการกำหนดสมาชิกนั้นพัฒนาไปตามกาลเวลา ในทางกลับกัน คณะกรมการเมืองจะเลือกคณะกรรมาธิการสามัญผ่านการเจรจาลับ คณะกรรมธิการสามัญทำหน้าที่เป็นศูนย์กลางของอำนาจและความเป็นผู้นำของพรรคคอมมิวนิสต์จีน และมีสมาชิกตั้งแต่ 5–9 คน ในยุคเหมา เจ๋อตง เหมาจะเลือกและปลดสมาชิกเอง และในยุคเติ้ง เสี่ยวผิง ผู้อาวุโสของพรรคจะปรึกษาหารือเพื่อกําหนดสมาชิกพรรคในคณะกรรมาธิการที่ปรึกษาส่วนกลาง นับตั้งแต่คริสต์ทศวรรษ 1990 เป็นต้นมา สมาชิกภาพของคณะกรมการเมืองได้รับการพิจารณาผ่านการพิจารณาและการเลือกตั้งอย่างไม่เป็นทางการโดยสมาชิกปัจจุบันและในอดีตของทั้งคณะกรมการเมืองและคณะกรรมการสามัญ
ในทางทฤษฎี คณะกรรมาธิการสามัญจะขึ้นตรงต่อคณะกรมการเมือง ซึ่งจะขึ้นตรงต่อคณะกรรมาธิการกลางพรรคที่ใหญ่กว่าตามลำดับ แต่ในทางปฏิบัติ คณะกรรมาธิการสามัญจะมีอำนาจเหนือหน่วยงานที่กล่าวข้างต้น นอกจากนี้ เนื่องจากจีนเป็นรัฐพรรคการเมืองเดียว การตัดสินใจของคณะกรรมาธิการสามัญจึงมีผลบังคับตามกฎหมาย สมาชิกภาพได้รับการจับตามองอย่างใกล้ชิดจากทั้งสื่อระดับชาติและผู้สังเกตการณ์ทางการเมืองในต่างประเทศ ในอดีต บทบาทของคณะกรรมาธิการสามัญมีการเปลี่ยนแปลงและวิวัฒนาการไป ตัวอย่างเช่น ในช่วงการปฏิวัติทางวัฒนธรรม คณะกรรมาธิการสามัญแทบจะไม่มีอำนาจเลย
สมาชิกของคณะกรรมาธิการสามัญได้รับการจัดอันดับตามลำดับผู้นำอย่างเคร่งครัด ในอดีต เลขาธิการ (หรือประธานพรรค) จะอยู่ในอันดับแรก การจัดอันดับของผู้นำคนอื่น ๆ มีการเปลี่ยนแปลงไปตามกาลเวลา ตั้งแต่ปีคริสต์ทศวรรษ 1990 เป็นต้นมา เลขาธิการใหญ่ ประธานาธิบดี นายกรัฐมนตรี รองนายกรัฐมนตรีลำดับที่หนึ่ง ประธานสภาประชาชนแห่งชาติ ประธานสภาที่ปรึกษาทางการเมืองประชาชนจีน เลขาธิการคณะกรรมาธิการสอบวินัยส่วนกลาง ซึ่งเป็นหน่วยงานต่อต้านการทุจริตของพรรค และเลขาธิการลำดับที่หนึ่งของสำนักเลขาธิการพรรคคอมมิวนิสต์จีน ก็เป็นสมาชิกของคณะกรรมาธิการสามัญประจำกรมการเมืองมาโดยตลอด
เหยียนอาน

เหยียนอาน เป็นนครระดับจังหวัดในภูมิภาคฉานเป่ย์ มณฑลฉ่านซี ประเทศจีน มีอาณาเขตติดกับมณฑลชานซีทางทิศตะวันออกและมณฑลกานซู่ทางทิศตะวันตก เมืองนี้บริหารหลายอำเภอ รวมถึงจื้อตาน (เดิมชื่อเป่าอาน) ซึ่งเคยเป็นกองบัญชาการของพรรคคอมมิวนิสต์จีนก่อนที่ตัวเมืองเหยียนอานเองจะเข้ามามีบทบาทนั้น
เหยียนอันอยู่ใกล้กับจุดสิ้นสุดของการเดินทัพทางไกลและกลายเป็นศูนย์กลางการปฏิวัติคอมมิวนิสต์จีนตั้งแต่ปลาย ค.ศ. 1935 ถึงต้น ค.ศ. 1947 คอมมิวนิสต์จีนเฉลิมฉลองให้เหยียนอานเป็นสถานที่กำเนิดแห่งการปฏิวัติ
ณ ค.ศ. 2019 เหยียนอานมีประชากรถาวรประมาณ 2,255,700 คน#เปลี่ยนทาง
โทเบ็ตสึ

โทเบ็ตสึ  เป็นเมืองที่ตั้งอยู่ในกิ่งจังหวัดอิชิการิ ฮกไกโด ประเทศญี่ปุ่น มีขนาดพื้นที่ทั้งหมด 422.86 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 15,037 คน และมีความหนาแน่น 35.6 คนต่อตารางกิโลเมตร พื้นที่ทั้งหมด 
ภูมิศาสตร์.
เมืองโทเบ็ตสึตั้งอยู่ทางตอนเหนือของกิ่งจังหวัดอิชิการิ ในเกาะฮกไกโด รูปร่างของเขตเทศบาลมีลักษณะยาวตามแนวเหนือ–ใต้ ครอบคลุมพื้นที่เดียวกับพื้นที่ลุ่มน้ำของแม่น้ำโทเบ็ตสึ คำว่า "โทเบ็ตสึ" ในภาษาไอนุแปลว่า "แม่น้ำที่ไหลมาจากพื้นที่ชุ่มน้ำ" ส่วนในภาษาญี่ปุ่นเรียกว่า "โทเบ็ตสึงาวะ" (แม่น้ำโทเบ็ตสึ) พื้นที่ทางตอนเหนือของเมืองเป็นภูเขาเตี้ย ๆ ส่วนทางตอนใต้เป็นส่วนหนึ่งของที่ราบอิชิการิ
นครซัปโปโระซึ่งเป็นเมืองใหญ่ที่สุดในฮกไกโด ตั้งอยู่ทางตะวันตกเฉียงใต้ของเมืองโทเบ็ตสึ ในอดีตแม่น้ำอิชิการิเป็นอุปสรรคทางธรรมชาติที่แยกโทเบ็ตสึออกจากซัปโปโระ จนกระทั่งใน ค.ศ. 1934 ที่ทางรถไฟสายซัชโชได้เชื่อมทั้งสองเมืองเข้าด้วยกัน และต่อมาในครึ่งหลังของคริสต์ศตวรรษที่ 20 มีการสร้างสะพานเพิ่มอีกหลายแห่งซึ่งช่วยลดอุปสรรคด้านการเดินทาง โทเบ็ตสึเป็นแหล่งปลูกข้าว และในระยะหลังได้ขยายการผลิตดอกไม้ด้วย ที่อยู่อาศัยในเมืองเพิ่มขึ้นอย่างค่อยเป็นค่อยไป เนื่องจากการเดินทางไปซัปโปโรสะดวกมากขึ้น
มาสคอต.
มาสคอตประจำเมืองโทเบ็ตสึมีชื่อว่า "โทเบโนซูเกะ"  เป็นนกกระจอกยูเรเชียนเพศผู้ อายุ 5 ปี ที่อาศัยอยู่ในป่าของโทเบ็ตสึ เขาเป็นนักแสดงละครย้อนยุค (จิไดเงกิ) และยังสืบเชื้อสายจากซามูไรตระกูลดาเตะ แม้จะยังเด็ก แต่หากมีใครมารังแกผู้บริสุทธิ์ เขาก็พร้อมจะควักดาบคาตานะทองคำออกมาป้องกันตัว โทเบโนซูเกะสวมชุดกิโมโนที่ทำจากดอกยิปโซฟิลา (ดอกไม้ฤดูเดียวชนิดหนึ่ง) มีโอบิ (ผ้าคาดเอว) ทำจากไม้เบิร์ชขาวเอเชีย (Asian white birch) และสวมหมวกเกราะคาบูโตะสีเขียวทองซึ่งมีอักษรคันจิ "โท"  ซึ่งเป็นชื่อเมือง เขียนอยู่เพื่อเสริมความโชคดี เขายังทาสีขาวรอบดวงตาเพื่อข่มขวัญศัตรู ซึ่งเป็นเหตุให้บางคนเข้าใจผิดว่าเขาเป็นนกเค้าแมวอูราล วันเกิดของเขาคือวันที่ 2 ตุลาคม และผู้ออกแบบตัวละครนี้คือ ยาซูกะ อาราอิ
อำเภออิชิการิ

อำเภออิชิการิ  เป็นอำเภอที่ตั้งอยู่ในกิ่งจังหวัดอิชิการิ ฮกไกโด ประเทศญี่ปุ่น มีขนาดพื้นที่ทั้งหมด 500.9 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 17,757 คน มีความหนาแน่นของประชากร 35.5 คนต่อตารางกิโลเมตร
เทศบาล.
อำเภออิชิการิประกอบด้วย 2 เทศบาล ได้แก่
เซนต์☆โอนีซัง

<ns>0</ns>
 <revision>
 <timestamp>2025-07-11T12:43:32Z</timestamp>
 <contributor>
 <username>วณิพก</username>
 </contributor>
 <comment>วณิพก ย้ายหน้า เซนต์☆โอนีซัง ไปยัง ศาสดาลาพักร้อน: จากชื่อทางการภาษาไทยของภาพยนตร์คนแสดง "ศาสดาลาพักร้อน เดอะมูฟวี่" (https://www.facebook.com/japananimemoviethailand/posts/pfbid02QYB3uHEWEqeeEpcehnH14V5y6thok4xAaXiHHohCK1pLVqXmBKfFn6MtJ3E3WR8ml)</comment>
 <origin>12414749</origin>
 <model>wikitext</model>
 <format>text/x-wiki</format>
เขตคิโยตะ

เขตคิโยตะ  เป็นหนึ่งใน 10 เขตของนครซัปโปโระ ฮกไกโด ประเทศญี่ปุ่น แยกตัวออกจากเขตโทโยฮิระเมื่อวันที่ 4 พฤศจิกายน ค.ศ. 1997 เขตคิโยตะมีประชากร ณ วันที่ 31 พฤษภาคม ค.ศ. 2025 อยู่ประมาณ 108,474 คน มีขนาดพื้นที่ทั้งหมด 59.87 ตารางกิโลเมตร ซึ่งถือเป็นเขตที่มีขนาดใหญ่เป็นอันดับ 4 ของนครซัปโปโระ
เขตคิโยตะมีอาณาเขตติดต่อกับ 4 เขตของนครซัปโปโระ ได้แก่ เขตโทโยฮิระ เขตชิโรอิชิ เขตอัตสึเบ็ตสึ และเขตมินามิ รวมทั้งยังติดกับสองเทศบาลข้างเคียงคือ นครคิตาฮิโรชิมะ และนครเอนิวะ
ประวัติ.
บริเวณใจกลางของเขตคิโยตะในอดีตเคยถูกเรียกว่า "อาชิริเบ็ตสึ" กระทั่งใน ค.ศ. 1944 ได้เปลี่ยนชื่อเป็น "คิโยตะ" มาจากอักษรคันจิ "清" ซึ่งหมายถึง "บริสุทธิ์" หรือ "สะอาด" และ "田" ซึ่งหมายถึง "ทุ่งนา" รวมกันหมายถึง "ทุ่งนาที่บริสุทธิ์และสวยงาม" ในช่วงต้นของยุคโชวะ พื้นที่นี้เคยเป็นแหล่งทำนาและปลูกแอปเปิ้ลอย่างกว้างขวาง แต่ยังไม่ได้จัดตั้งเป็นเขตหนึ่งของนครซัปโปโระ
ใน ค.ศ. 1972 นครซัปโปโระได้รับการยกฐานะเป็นนครใหญ่ที่รัฐกำหนด และมีการจัดตั้งเขตต่าง ๆ ขึ้น หนึ่งในนั้นคือเขตโทโยฮิระ จนกระทั่งวันที่ 4 พฤศจิกายน ค.ศ. 1997 เขตคิโยตะได้แยกตัวออกจากเขตโทโยฮิระ และในปีถัดมาได้มีการสร้างศูนย์บริการประชาชนเขตคิโยตะพร้อมหอประชุมเพื่อวัตถุประสงค์ทางวัฒนธรรม
การขนส่ง.
เขตคิโยตะเป็นเขตเดียวในนครซัปโปโระที่ไม่มีทางรถไฟผ่าน
มาสคอต.
มาสคอตประจำเขตคิโยตะมีชื่อว่า "คิยตจิ"  เป็นภูตแห่งธรรมชาติ (โยเซ) ผู้ใจดีแต่ขี้เล่น ชื่นชอบงานเทศกาลและรักธรรมชาติ อาศัยอยู่บนภูเขาชิราฮาตะ หมวกที่สวมอยู่เป็นสัญลักษณ์ประจำเขต ใบไม้บนเสื้อของเขาเป็นสัญลักษณ์แทนธรรมชาติ ซึ่งมอบพลังพิเศษให้เขาสามารถแปลงกายเป็นใบไม้ เพื่อส่งต่อพลังบวกให้แก่ผู้ที่เขาไว้ใจ และดูดซับพลังลบ รวมทั้งปกป้องผู้คนจากอันตราย อาหารโปรดของเขาคือผักโขมที่เสิร์ฟคู่กับของหวานและน้ำ วันเกิดของเขาคือวันที่ 4 พฤศจิกายน บุคคลต้นแบบของคิยตจิคือ ชิเงฮารุ นางาโอกะ ผู้ซึ่งปฏิรูประบบการปลูกข้าวในพื้นที่ และเป็นแรงบันดาลใจให้คิยตจิหันมาสนใจการปลูกข้าวและพืชชนิดอื่น ๆ เพื่อพัฒนาเขตของตน
วัดพระพุทธบาทเขาสมอแคลง

วัดพระพุทธบาทเขาสมอแคลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังทอง อำเภอวังทอง จังหวัดพิษณุโลก 
วัดพระพุทธบาทเขาสมอแคลงตั้งวัดเมื่อ พ.ศ. 2478 ได้รับพระราชทานวิสุงคามสีมาเมื่อวันที่ 6 สิงหาคม พ.ศ. 2506 มีผู้เล่ากันว่าบนเขาสมอแคลงในอดีตมีวัดอยู่ 7 วัด แต่ปัจจุบันเหลืออยู่วัดเดียวคือวัดนี้
วัดพระพุทธบาทเขาสมอแคลงมีบันไดพญานาค 197 ขั้น ที่ทำขึ้นเพื่อไปกราบไหว้สักการะ รอยพระพุทธบาทตะแคง หนึ่งเดียวในโลก ซึ่งเป็นรอยพระพุทธบาทจำลอง ติดอยู่ที่ผนังเชิงเขาสมอแคลง ตั้งอยู่บนเชิงเขาทางทิศตะวันออกเขาสมอแคลง ระยะทางประมาณ 300 เมตร รอยพระพุทธบาทมีขนาดกว้าง 72 เซนติเมตร กว้าง 165 เซนติเมตร มีลักษณะเป็นงานแกะสลักติดแผ่นหินตะแคงและอยู่บนก้อนหินซ้อนเรียงกันหลายก้อน นอกจากนี้ยังมีพระพุทธบาทจำลอง ที่สร้างด้วยหินทรายแกะสลัก สันนิษฐานว่าสร้างในสมัยสมเด็จพระบรมไตรโลกนาถ เป็นพระมหากษัตริย์รัชกาลที่ 8 แห่งกรุงศรีอยุธยา ยอดเขาเป็นที่ตั้งของซากเจดีย์ทรงระฆังมีเพียงครึ่งองค์
วัดขัวแคร่

วัดขัวแคร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านดู่ อำเภอเมืองเชียงราย จังหวัดเชียงราย มีเนื้อที่ 10 ไร่ 88 ตารางวา ตามโฉนดเลขที่ 89969 เลขที่ 900 หน้าที่ 69 ที่ธรณีสงฆ์ 1 แปลง มีเนื้อที่ 56 ตารางวา ตามโฉนดเลขที่ 101949 เลขที่ 102 หน้า 49 คำว่า "ขัวแคร่" หมายถึง สะพานที่สร้างขึ้นจากไม้ไผ่ซีกเล็ก ๆ ปูเป็นพื้นทางเดิน สันนิษฐานว่าเคยเป็นที่ตั้งของชุมชนขนาดใหญ่มาแต่ก่อน
วัดขัวแคร่ หรือ วัดมังคลถาวราราม สร้างสมัยใดไม่ปรากฏเด่นชัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553
วิหารมีซุ้มประตูครอบด้วยสแตนเลส มีพระประธานองค์ใหญ่อย่าง "พระศรีสัพัญญูสัมมาสัมพุทธเจ้า"
นิทาน ดวงดาว ความรัก

นิทาน ดวงดาว ความรัก เป็นละครโทรทัศน์ไทยแนวหญิงรักหญิงนำแสดงโดยทิพนารี วีรวัฒโนดมและรชานันท์ มหาวรรณ์
ดัดแปลงจากนวนิยายชื่อเดียวกันและผลิตโดยจีเอ็มเอ็มทีวีร่วมกับ Snap25 ได้รับการประกาศให้เป็นหนึ่งในละครโทรทัศน์ของจีเอ็มเอ็มทีวีปี พ.ศ. 2567 ในงาน "GMMTV2024: UP&ABOVE Part 1" ที่จัดขึ้นเมื่อวันที่ 17 ตุลาคม พ.ศ. 2566 นอกจากนี้ยังเป็นละครแนวหญิงรักหญิงเรื่องที่ 2 ของจีเอ็มเอ็มทีวีอีกด้วย ออกอากาศครั้งแรกทางช่องจีเอ็มเอ็ม 25, ช่องยูทูบของจีเอ็มเอ็มทีวีและวิวเมื่อวันที่ 19 ตุลาคม พ.ศ. 2567 และออกอากาศตอนสุดท้ายเมื่อวันที่ 4 มกราคม พ.ศ. 2568
เรื่องย่อ.
ไออุ่น (ทิพนารี วีรวัฒโนดม) ถูกบังคับให้ไปบอกเลิก เมย์ (รชานันท์ มหาวรรณ์) แฟนสาวของ โอบอุ้ม (ทิพนารี วีรวัฒโนดม) น้องสาวฝาแฝดของเธอตามคำขอของโอบอุ้ม ก่อนที่เธอจะประสบอุบัติเหตุในวันแต่งงาน อย่างไรก็ตาม เมื่อไออุ่นได้พบกับเมย์ เธอจึงรู้ว่าเมย์ตาบอด ยิ่งไปกว่านั้น จูบของเมย์ทำให้หัวใจของไออุ่นเต้นแรงในแบบที่เธอไม่เคยรู้สึกมาก่อน ทั้งหมดนี้ทำให้ไออุ่นปฏิเสธที่จะบอกเลิกกับเธอ แต่กลับสารภาพรักเธอและแสร้งทำเป็นว่าเป็นน้องสาวฝาแฝดของเธอ เรื่องนี้คงไม่ง่ายนัก เพราะความสัมพันธ์นี้เริ่มต้นจากการหลอกลวง
วัดโสภาราม (จังหวัดสุโขทัย)

วัดโสภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเรือน อำเภอศรีสำโรง จังหวัดสุโขทัย 
วัดโสภาราม มีนามเดิม วัดโรงญวน หรือ วัดลำยวน เพราะเดิมเป็นที่ตั้งถิ่นฐานทำมาหากินของคนญวนที่อพยพมาอาศัยอยู่ และตั้งวัดขึ้นมา มีหลักฐานปรากฎอยู่ เช่น รากฐานอุโบสถ วิหาร เจดีย์ พระพทุธรูปเก่าแก่ ตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อ พ.ศ. 2370 ต่อมา พ.ศ. 2500 จึงมีการเปลี่ยนชื่อวัดเป็นชื่อ "วัดโสภาราม" 
ใน พ.ศ. 2536 เจ้าอาวาส และพุทธศาสนิกชนร่วมบริจาคเงินและแรงงานสร้างพระพุทธรูปองค์ใหญ่ นามว่า "พระพุทธบารมีศรีสุโขทัย" ซึ่งเป็นนามพระราชทาน หรือชาวบ้านทั่วไปเรียกว่า "พระพุทธรูปองค์ใหญ่" เป็นพระพุทธรูปนั่งปรางค์สุโขทัย (มารวิชัย) ตั้งอยู่กลางแจ้งบริเวณหน้าวัด องค์พระมีสีทอง วางศิลาฤกษ์ เมื่อวันที่ 1 เมษายน พ.ศ. 2536
วัดโพธาราม (จังหวัดสุโขทัย)

วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตาล อำเภอศรีสำโรง จังหวัดสุโขทัย มีที่ดินตั้งวัดเนื้อที่ 24 ไร่ 76 ตารางวา ปัจจุบันมีพระครูสังฆรักษ์กรกิจปิยธมโม ดำรงตำแหน่งเป็นเจ้าอาวาส
วัดโพธาราม หรือชาวบ้านเรียกสั้น ๆ ว่า วัดโพ สร้างเป็นวัดตั้งแต่ประมาณ พ.ศ. 2010 และได้รับพระราชทานวิสุงคามสีมาและเมื่อประมาณ พ.ศ. 2016 อุโบสถได้ชำรุดทรุดโทรม ชาวบ้านจึงช่วยใจกันสร้างอุโบสถหลังใหม่และอยู่ในสถานที่เดิม ภายในวัดมีพิพิธภัณฑ์วัดโพธาราม จัดตั้งขึ้นเมื่อประมาณ พ.ศ.2497 โดยจัดสร้างขึ้นเพื่อเป็นอนุสรณ์แด่พระครูสวัฒน์คณาภิบาล อดีตเจ้าอาวาสวัดโพธาราม อดีตเจ้าคณะอำเภอศรีสำโรง โดยนายบุญเอื้อ เมฆพัฒน์ อดีต หัวหน้าการประถมสึกษาอำเภอศรีสำโรง
เขตชิโรอิชิ

เขตชิโรอิชิ  เป็นหนึ่งใน 10 เขตของนครซัปโปโระ ฮกไกโด ประเทศญี่ปุ่น มีขนาดพื้นที่ทั้งหมด 34.47 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 อยู่ประมาณ 214,002 คน มีความหนาแน่นของประชากร 6,208 คนต่อตารางกิโลเมตร
มาสคอต.
มาสคอตของเขตชิโรอิชิคือ "ชิรปปี"  และ "คูรปปี"  ทั้งคู่เป็นตุ๊กตาหิมะน่ารักที่มีลวดลายดอกกุหลาบ
การเลือกตั้งสหพันธรัฐในออสเตรเลีย พ.ศ. 2544

การเลือกตั้งสหพันธรัฐในออสเตรเลีย พ.ศ. 2544 จัดขึ้นเมื่อวันที่ 10 พฤศจิกายน พ.ศ. 2544 เพื่อเลือกตั้งสมาชิกทั้ง 150 ที่นั่งในสภาผู้แทนราษฎร และ 40 ที่นั่งจากทั้งหมด 76 ที่นั่งในวุฒิสภา
พรรครัฐบาลผสมซึ่งประกอบด้วยพรรคเสรีนิยมแห่งออสเตรเลียที่นำโดยนายกรัฐมนตรีจอห์น โฮเวิร์ด และพรรคชาติออสเตรเลียที่นำโดยจอห์น แอนเดอร์สัน สามารถเอาชนะพรรคฝ่ายค้านพรรคแรงงานออสเตรเลียที่นำโดยคิม บีซลีย์ไปได้
นับตั้งแต่ปี พ.ศ. 2567 การเลือกตั้งครั้งนี้เป็นการเลือกตั้งครั้งล่าสุดที่ผู้นำของทั้งสองพรรคใหญ่ลงชิงตำแหน่งกันเป็นครั้งที่สอง นอกจากนี้ การเลือกตั้งครั้งนี้ยังเป็นจุดเริ่มต้นเส้นทางทางการเมืองของปีเตอร์ ดัตตันและซูซาน เลย์ ซึ่งต่อมาได้เป็นผู้นำฝ่ายค้านของพรรคในเวลาต่อมา
การเลือกตั้งสหพันธรัฐในออสเตรเลีย พ.ศ. 2541

การเลือกตั้งสหพันธรัฐในออสเตรเลีย พ.ศ. 2541 จัดขึ้นเมื่อวันที่ 3 ตุลาคม พ.ศ. 2541 เพื่อคัดเลือกสมาชิกรัฐสภาชุดที่ 39 โดยมีการเลือกตั้งสมาชิกสภาผู้แทนราษฎรทั้ง 148 ที่นั่ง และสมาชิกวุฒิสภา 40 ที่นั่งจากทั้งหมด 76 ที่นั่ง
รัฐบาลของแนวร่วมเสรีนิยม-ชาติที่นำโดยนายกรัฐมนตรีจอห์น โฮเวิร์ดจากพรรคเสรีนิยมแห่งออสเตรเลียและทิม ฟิสเชอร์ ผู้นำพรรคชาติออสเตรเลียสามารถเอาชนะพรรคฝ่ายค้านกลางซ้ายอย่างพรรคแรงงานออสเตรเลียที่นำโดยคิม บีซลีย์ได้ แม้จะพ่ายแพ้ในแง่ของคะแนนโหวตยอดนิยมทั่วประเทศ และคะแนนสองพรรคหลักก็ตาม อย่างไรก็ตามพรรคแรงงานสามารถเพิ่มจำนวนที่นั่งได้เมื่อเทียบกับการเลือกตั้งครั้งก่อน
ในการเลือกตั้งครั้งนี้ นักการเมืองที่ต่อมาได้ดำรงตำแหน่งสำคัญหลายคนได้รับเลือกเข้าสู่รัฐสภาออสเตรเลียเป็นครั้งแรก เช่น อดีตนายกรัฐมนตรีในอนาคตอย่างเควิน รัดด์และจูเลีย กิลลาร์ดรวมถึงจูลี่ บิชอป(อดีตรองผู้นำพรรคเสรีนิยมและรัฐมนตรีว่าการกระทรวงการต่างประเทศในอนาคต), เวย์น สวอน(อดีตรองนายกรัฐมนตรีในอนาคต)และแอนนา เบิร์ก(อดีตประธานสภาในอนาคต)
การเลือกตั้งสมาชิกสภาผู้แทนราษฎรไทยแทนตำแหน่งที่ว่าง ตุลาคม พ.ศ. 2548

การเลือกตั้งสมาชิกสภาผู้แทนราษฎรไทยแทนตำแหน่งที่ว่าง ตุลาคม พ.ศ. 2548 เป็นการเลือกตั้งสมาชิกสภาผู้แทนราษฎรแทนตำแหน่งที่ว่างลง หลังจากที่คณะกรรมการการเลือกตั้งได้มีคำสั่งให้เลือกตั้งใหม่ 4 เขต 4 จังหวัด
ผลการเลือกตั้ง.
เขต 3 จังหวัดพิจิตร.
เขตการเลือกตั้งที่ 3 ประกอบด้วยอำเภอบางมูลนาก อำเภอโพทะเลและกิ่งอำเภอบึงนาราง
เขต 2 จังหวัดสตูล.
เขตเลือกตั้งที่ 2 ประกอบด้วย อำเภอละงู, อำเภอทุ่งหว้า, กิ่งอำเภอมะนัง, อำเภอควนกาหลง (ยกเว้นตำบลทุ่งนุ้ย) และอำเภอท่าแพ
เขต 1 จังหวัดสิงห์บุรี.
เขตการเลือกตั้งที่ 1 ประกอบด้วยจังหวัดสิงห์บุรีทั้งจังหวัด
เขต 1 จังหวัดอุทัยธานี.
เขตการเลือกตั้งที่ 1 ประกอบด้วย อำเภอเมืองอุทัยธานี อำเภอหนองขาหย่าง อำเภอทัพทัน อำเภอสว่างอารมณ์ และอำเภอหนองฉาง (ยกเว้นตำบลเขากวางทอง ตำบลเขาบางแกรก และตำบลทุ่งโพ) 
หลังการเลือกตั้ง.
หลังการเลือกตั้งซ่อมผ่านไป ปรากฎว่าพรรคไทยรักไทย ซึ่งเป็นพรรคครองใน 3 เขต ชนะกลับมาแค่เขตเดียว ที่เหลือแพ้ให้กับพรรคฝ่ายค้าน ต่อมาพันตำรวจโท ทักษิณ ชินวัตร นายกรัฐมนตรีในขณะนั้น กล่าวกับชาวจังหวัดนครสวรรค์ ระหว่างการเป็นประธานมอบหนังสือแสดงสิทธิสัญญาเช่าที่ราชพัสดุให้กับประชาชน ตามโครงการรัฐเอื้อราษฎร์ ที่หอประชุมโรงเรียนบรรพตพิทยาคม อำเภอบรรพตพิสัย จังหวัดนครสวรรค์ ว่า 
"ผมเป็นคนพูดตรงไปตรงมา เปิดเผย สื่อมวลชนอยู่ต้องเปิดเผย ไม่มีความลับสำหรับผม วันนี้คิดกับประชาชนอย่างไร ก็อยากเห็นคนทั้งประเทศไม่ว่าอยู่ที่ไหน เลือกหรือไม่เลือกผม ก็อยากให้ทุกคนหายจน แต่เนื่องจากเวลาจำกัดก็ต้องไล่ลำดับกันไป จังหวัดไหนมอบความไว้วางใจด้วยการเลือกผู้สมัคร สส.ของพรรคไทยรักไทย จะได้รับการดูแลเป็นพิเศษ ส่วนจังหวัดที่ไว้วางใจน้อย ต้องเอาไว้ทีหลัง ต้องเป็นไปตามคิว"
ซึ่งการกล่าวของครั้งนี้ทำให้มีเสียงวิพากษ์วิจารณ์ตามมาอย่างมาก โดย อภิสิทธิ์ เวชชาชีวะ หัวหน้าพรรคประชาธิปัตย์ในขณะนั้น กล่าวว่า ตนรับไม่ได้กับคำพูดเช่นนี้ของนายกรัฐมนตรี ถือว่าคำพูดนี้ขัดต่อหลักประชาธิปไตย และการบริหารที่ดี เพราะเป็นสิทธิ์ของประชาชนที่จะใช้สิทธิ์ทางการเมืองได้ ไม่ควรที่จะได้รับผลกระทบในการได้รับการดูแลจากรัฐ นอกจากนี้เงินภาษีอากรต้องเป็นการจัดสรรให้ประชาชนตามสภาพปัญหาบ้านเมืองจริงๆ เพราะเงินดังกล่าวไม่ใช่ของนายกรัฐมนตรี ถือว่าเป็นการติดสินบน และข่มขู่ ซึ่งในหลักการบริหารบ้านเมืองคงไม่มีใครที่มีจิตใจประชาธิปไตยจะรับได้ อีกทั้งคนที่เป็นนายกรัฐมนตรี จะต้องเป็นนายกฯของคนทั้งประเทศ
การเลือกตั้งสมาชิกสภาผู้แทนราษฎรจังหวัดอุดรธานี เขต 2 แทนตำแหน่งที่ว่าง พ.ศ. 2548

การเลือกตั้งสมาชิกสภาผู้แทนราษฎรจังหวัดอุดรธานี เขต 2 แทนตำแหน่งที่ว่าง พ.ศ. 2548 เป็นการเลือกตั้งสมาชิกสภาผู้แทนราษฎรจังหวัดอุดรธานี แทนที่อรรถพล สนิทวงศ์ชัย ที่เสียชีวิตขณะดำรงตำแหน่ง โดยกำหนดให้มีการเลือกตั้งเมื่อวันที่ 24 กรกฎาคม พ.ศ. 2548
ที่มา.
อรรถพล สนิทวงศ์ชัย สมาชิกสภาผู้แทนราษฎรจังหวัดอุดรธานี เขต 2 พรรคไทยรักไทย ประสบเหตุพลัดตกตึกลงมาจากชั้น 10 ของลาเมซอง คอนโดมิเนียม ในซอยพหลโยธิน 24 เสียชีวิตเมื่อวันที่ 22 มิถุนายน พ.ศ. 2548 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 24 กรกฎาคม พ.ศ. 2548
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตเลือกตั้งประกอบไปด้วยอำเภอเมืองอุดรธานี [เฉพาะเขตเทศบาลนครอุดรธานี (เฉพาะชุมชนบ้านนาดี ชุมชนบ้านหนองหิน ชุมชนบ้านช้าง ชุมชนบ้านโพนบก ชุมชนบ้านหนองตูม และชุมชนบ้านหนองใหญ่) และนอกเขตเทศบาลนครอุดรธานี (เฉพาะตำบลนาข่า ตำบลหนองบัว ตำบลหมูม่น ตำบลเชียงยืน ตำบลหนองนาคำ ตำบลกุดสระ ตำบลนาดี ตำบลบ้านเลื่อม ตำบลเชียงพิณ ตำบลสามพร้าว ตำบลบ้านจั่น และตำบลหนองขอนกว้าง)]
อาร์เทอร์ เพมเบอร์

อาเทอร์ เพมเบอร์ (15 มกราคม ค.ศ. 1835 – 3 เมษายน ค.ศ. 1886) เป็นนักกีฬา นายหน้าซื้อขายหุ้น ทนายความ นักข่าว และนักเขียนชาวอังกฤษ มีชื่อเสียงจากการดำรงตำแหน่งประธานคนแรกของสมาคมฟุตบอลอังกฤษระหว่างปี ค.ศ. 1863 ถึง ค.ศ. 1867
ประวัติ.
เพมเบอร์เกิดในปี ค.ศ. 1835 ในครอบครัวที่ร่ำรวย เป็นบุตรคนที่สามและเป็นบุตรชายคนที่สองของนายหน้าซื้อขายหุ้น เขาเติบโตในเขตบริกซ์ตันฮิลล์และแคลปแฮมพาร์ค ชานเมืองของลอนดอน เขาได้รับการศึกษาที่บ้าน ไม่ได้เข้าเรียนมหาวิทยาลัย ในปี ค.ศ. 1857 เขาได้ร่วมงานกับบิดาของเขาในฐานะนายหน้าซื้อขายหุ้นในนครลอนดอน ในเดือนมีนาคม ค.ศ. 1860 เขาแต่งงานกับเอลิซาเบท ฮอกตัน คู่สามีภรรยาที่เพิ่งแต่งงานใหม่ได้ย้ายไปอยู่บ้านของตนเองใน Carlton Road, Maida Vale แต่เอลิซาเบทเสียชีวิตจากภาวะแทรกซ้อนหลังจากการแท้งบุตรในเดือนธันวาคมของปีเดียวกันนั้น เพมเบอร์แต่งงานใหม่ในเดือนตุลาคม ค.ศ. 1862 กับอลิซ แมรี่ กรีฟ
นักกีฬา.
ฟุตบอล.
ช่วงเวลานี้เองที่เพมเบอร์เริ่มร่วมงานกับ NN Football Club ซึ่งเล่นในสนามฝั่งตรงข้ามบ้านของเขา ทั้งอาร์เทอร์และจอร์จน้องชายของเขา มีบันทึกว่าได้ลงเล่นให้กับสโมสร N.N. ในนัดที่เอาชนะสโมสรฟุตบอลบานส์เมื่อเดือนเมษายน ปี ค.ศ. 1863
เพมเบอร์เป็นตัวแทนของ NN ในฐานะกัปตันทีมในการประชุมครั้งแรกของสมาคมฟุตบอลอังกฤษ (เอฟเอ) เมื่อวันที่ 26 ตุลาคม ค.ศ. 1863 การประชุมครั้งนี้เริ่มต้นด้วยการที่เพมเบอร์ "ได้รับการร้องขอให้เป็นประธาน" และจบลงด้วยการที่เขาได้รับเลือกเป็นประธานคนแรกของสมาคมอย่างเป็นทางการ
การบัญญัติกฎของสมาคมฟุตบอลในปี ค.ศ. 1863.
ในเวลานี้ สโมสรฟุตบอลบางแห่งทำตามอย่างของโรงเรียนรักบี้ ด้วยการอนุญาตให้ถือลูกบอลไว้ในมือ และผู้เล่นก็สามารถ "เตะ" ตัดขาของฝ่ายตรงข้ามที่ถือลูกบอลอยู่ได้ ส่วนสโมสรอื่นก็ห้ามทั้งสองแบบ ในระหว่างการประชุมเพื่อร่างกฎของเอฟเอมีการแบ่งแยกอย่างรุนแรงระหว่างสโมสรที่ "แฮ็ก" และ "ไม่แฮ็ก" โดยเพมเบอร์เป็นคน "ต่อต้าน" การแฮ็กอย่างเด็ดขาด การประชุมสมาคมฟุตบอลอังกฤษเมื่อวันที่ 17 พฤศจิกายน ค.ศ. 1863 ได้หารือถึงประเด็นนี้ โดยมีสโมสรที่สนับสนุนแนวทาง "แฮ็กเกอร์" เป็นแกนหลัก มีการกำหนดการประชุมอีกครั้งเพื่อสรุป ("ยุติ") เรื่องกฎกติกา
ในการประชุมที่สำคัญครั้งนี้เกิดขึ้นเมื่อวันที่ 24 พฤศจิกายน "แฮกเกอร์" ก็ยังคงมีคะแนนเสียงมากกว่า อย่างไรก็ตาม ในระหว่างการประชุม เอเบเนเซอร์ มอร์ลีย์ เลขาธิการของเอฟเอได้ดึงความสนใจของผู้แทนไปที่กฎกติกาฟุตบอลชุดใหม่ที่ตีพิมพ์โดยมหาวิทยาลัยเคมบริดจ์ซึ่งห้ามพกพาและเตะตัดขา การอภิปรายกฎของเคมบริดจ์และข้อเสนอแนะสำหรับการสื่อสารกับเคมบริดจ์เกี่ยวกับเรื่องนี้ ส่งผลให้การประกาศใช้กฎกติกาล่าช้าออกไปเป็นการประชุมครั้งต่อไปในวันที่ 1 ธันวาคม ผู้แทนจำนวนหนึ่งที่สนับสนุนฟุตบอลสไตล์รักบี้ไม่ได้เข้าร่วมการประชุมครั้งนี้
โบคาราโตน

โบคาราโตน ("BOH-'-_-'-TOHN") เป็นนครในเทศมณฑลพาร์มพีช รัฐฟลอริดา สหรัฐอเมริกา จาก การสำรวจสำมะโนประชากรปี 2020 พบว่ามีประชากร 97,422 คน และจัดอยู่ในอันดับที่ 23 ของเมืองที่มีประชากรมากที่สุดในรัฐฟลอริดา ข้อมูลปี 2022 ผู้คนที่มีที่อยู่ในรหัสไปรษณีย์ของเมืองโบคาราโตนจำนวนมากอาศัยอยู่นอกเขตเทศบาล เช่น ในเวสต์โบคาเรโตน และในฐานะศูนย์กลางธุรกิจ เมืองนี้จึงมีประชากรเพิ่มขึ้นอย่างมากในเวลากลางวัน โบคาราโตนอยู่ห่างออกไป ทางเหนือของไมแอมีและเป็นเมืองหลักของเขตมหานครไมแอมี
แคทริน โบมอนต์

แคทริน โบมอนต์ เลวีน (เกิด 27 มิถุนายน ค.ศ. 1938) เป็นนักแสดงหญิงชาวบริติช เธอเป็นที่รู้จักดีจากการให้เสียงเป็นอลิซใน "อลิซท่องแดนมหัศจรรย์" (1951) และเวนดี ดาร์ลิงใน "ปีเตอร์ แพน" (1953) ซึ่งทำให้เธอได้รับเลือกเป็นดิสนีย์เลเจนด์ใน ค.ศ. 1998
ชีวิตช่วงต้น.
โบมอนต์เป็นบุตรสาวของเอเวอลินกับเคนเนธ โบมอนต์ที่ลอนดอนในวันที่ 27 มิถุนายน ค.ศ. 1938 เอเวอลินเป็นนักเต้นมืออาชีพ ในขณะที่เคนเนธเป็นนักร้อง
ตอนสงครามโลกครั้งที่สองเกิดขึ้น โบมอนต์ยังเป็นทารกอยู่ แม้ว่าเจ้าหน้าที่ในอังกฤษที่กำลังเผชิญกับสงครามเรียกร้องให้เอเวอลินส่งลูกสาวของเธอไปยังที่ปลอดภัยบนเรือ SS "Athenia" แต่เธอกลับปฏิเสธ ในตอนแรกเจ้าหน้าที่ไม่พอใจอย่างมาก แต่เมื่อเรือล่ม พวกเขากลับ "หยุดตำหนิ" เกี่ยวกับการตัดสินใจของเธอ อย่างไรก็ตาม หลังเกิดการโจมตีด้วยการทิ้งระเบิดบ่อยครั้ง และเห็นการเสียชีวิตของเพื่อนสนิท เอเวอลินและแคทรีนจึงย้ายไปยังเมืองบังกอร์ ประเทศเวลส์ ซึ่งเป็นพื้นที่ที่ปลอดภัยกว่าและมีขนาดเล็กกว่า เมื่อสงครามสิ้นสุดลงใน ค.ศ. 1945 สมาชิกทั้งสามของครอบครัวโบมอนต์ก็ย้ายกลับไปลอนดอน
ประสบการณ์การแสดงครั้งแรกของโบมอนต์เกิดขึ้นเมื่อเอเวอลินส่งเธอเข้าเรียนที่โรงเรียน "ตอนที่เธอยังเล็กมาก" ที่นั่น เธอแสดงละครใบ้ของโรงเรียน และต่อมาก็แสดงละครเวที หลังจากดูการแสดงของโบมอนต์ คุณครูของเธอก็บอกแม่ว่าเธอมีพรสวรรค์ด้านการแสดง
ชีวิตส่วนตัว.
หลังทำงานเกี่ยวกับ"ปีเตอร์ แพน"เสร็จ โบมอนต์เข้าเรียนไฮสกูล โดยเธอเข้าร่วมทีมฝึกซ้อมและลงสมัครชิงตำแหน่งในสภานักเรียน หลังจบการศึกษา เธอจึงเรียนต่อที่มหาวิทยาลัยเซาเทิร์นแคลิฟอร์เนีย ซึ่งเธอสำเร็จการศึกษาในระดับปริญญาตรีสาขาการศึกษา หลังสำเร็จการศึกษาจากวิทยาลัย โบมอนต์ทำงานเป็นครูโรงเรียนประถมศึกษาในลอสแองเจลิสเป็นเวลา 36 ปี
โบมอนต์สมรสกับแอลลัน เลวีน  สามีของเธอตั้งแต่ ค.ศ. 1985
การเลือกตั้งสมาชิกสภาผู้แทนราษฎรจังหวัดนครปฐม เขต 3 แทนตำแหน่งที่ว่าง พ.ศ. 2547

การเลือกตั้งสมาชิกสภาผู้แทนราษฎรจังหวัดนครปฐม เขต 3 แทนตำแหน่งที่ว่าง พ.ศ. 2547 เป็นการเลือกตั้งสมาชิกสภาผู้แทนราษฎรจังหวัดนครปฐม แทนที่พรศักดิ์ เปี่ยมคล้า ที่ลาออกจากตำแหน่ง โดยกำหนดให้มีการเลือกตั้งเมื่อวันที่ 20 มีนาคม พ.ศ. 2547
ที่มา.
พรศักดิ์ เปี่ยมคล้า สมาชิกสภาผู้แทนราษฎรจังหวัดนครปฐม เขต 3 พรรคไทยรักไทย ได้ลาออกจากการเป็น สส. เพื่อลงสมัครรับเลือกตั้งนายกองค์การบริหารส่วนจังหวัดนครปฐม ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 20 มีนาคม พ.ศ. 2547
ผู้สมัคร.
มีผู้สมัครดังต่อไปนี้
ผลการเลือกตั้ง.
พื้นที่ประกอบไปด้วยอำเภอเมืองนครปฐม (เฉพาะตําบลมาบแค ตําบลทุ่งน้อย และตําบลสามควายเผือก) อำเภอบางเลน และอำเภอดอนตูม
เพลิงทระนง

เพลิงทระนง เป็นละครโทรทัศน์ไทยแนวจินตนิยมชีวิต นำแสดงโดยมาริโอ้ เมาเร่อและณฐพร เตมีรักษ์ ออกอากาศทางช่อง 3 ทุกวันศุกร์ เวลา 20.30 น. และวันเสาร์–อาทิตย์ เวลา 20.15 น. (เวลามาตรฐานไทย) ระหว่างวันที่ 9 กรกฎาคม ถึง 13 สิงหาคม พ.ศ. 2554 โดยละครเรื่องนี้เป็นละครเรื่องแรกในฐานะนักแสดงสังกัดช่อง 3 ของมาริโอ้ และยังเป็นละครเรื่องแรกของ แม็ค–วีรคณิศร์ กานต์วัฒนกุล หรือชื่อในตอนนั้นคือวีรดนย์ หวังเจริญพร
ต่อมาในปี พ.ศ. 2564 ช่อง 3 เอชดี ได้นำละครเรื่องนี้กลับมารีรันอีกครั้งในช่วงละครดังข้ามเวลา จากนั้นในปี พ.ศ. 2568 ช่อง 3 เอชดีได้นำมารีรันอีกครั้งหนึ่งในช่วงละครฮิตเสาร์–อาทิตย์
เทศมณฑลกอลเวย์

เทศมณฑลกอลเวย์ ("-way") เป็นเทศมณฑลหนึ่งในประเทศไอร์แลนด์ ตั้งอยู่ในภูมิภาคเหนือและตะวันตก ครอบคลุมพื้นที่ตอนใต้ของจังหวัดคอนนอต จากการสำรวจสำมะโนประชากรปี 2022 พบว่ามีประชากรทั้งเทศมณฑล 276,451 คน 
ในพื้นที่หลายแห่งทางตะวันตกของเทศมณฑลที่พูดภาษาไอริช เทศมณฑลแบบดั้งเดิมประกอบด้วยเมืองกอลเวย์ แต่ปัจจุบันเมืองและเทศมณฑลมีการบริหารแยกกัน โดยมีหน่วยงานท้องถิ่นคือสภาเมืองกอลเวย์ดูแลพื้นที่ในเขตเมือง และสภาเทศมณฑลกอลเวย์ดูแลพื้นที่ที่เหลือของเทศมณฑล
เวสต์มิดแลนส์ (เทศมณฑล)

เวสต์มิดแลนส์  เป็นเทศมณฑลมหานครและเทศมณฑลทางพิธีการ ในภูมิภาคเวสต์มิดแลนส์ของอังกฤษ เทศมณฑลไม่มีทางออกสู่ทะเล มีอาณาเขตติดกับสแตฟฟอร์ดเชอร์ทางทิศเหนือและทิศตะวันตก ติดกับวุร์สเตอร์เชอร์ทางทิศใต้ และเกือบถูกล้อมรอบด้วยวอริกเชอร์ ทางทิศตะวันออก เมืองที่ใหญ่ที่สุดคือเมือง เบอร์มิงแฮม
เทศมณฑลนี้แทบจะเป็นเขตเมืองทั้งหมด มีพื้นที่ 902 ตารางกิโลเมตร (348 ตารางไมล์) และมีประชากร 2,953,816 คน ทำให้เป็นเทศมณฑลที่มีประชากรมากเป็นอันดับสองของอังกฤษ รองจากเกรเทอร์ลอนดอน
ดันดอล์ก

ดันดอล์ก (Dundalk; "-DAW(L)K") เป็นเมืองเทศมณฑลของเทศมณฑลเลาท์ ประเทศไอร์แลนด์ เมืองนี้ตั้งอยู่ริมฝั่งแม่น้ำคาสเซิลทาวน์ ซึ่งไหลลงสู่อ่าวดันดอล์ก บนชายฝั่งตะวันออกเฉียงเหนือของไอร์แลนด์ และอยู่ระหว่างเมืองดับลินและเบลฟาสต์ ใกล้กับและอยู่ทางใต้ของ ชายแดนระหว่างสาธารณรัฐไอร์แลนด์และไอร์แลนด์เหนือ เป็นเขตเมืองที่ใหญ่เป็นอันดับ 7 ในสาธารณรัฐไอร์แลนด์ โดยมีประชากร 43,112 คน ตามสำมะโนประชากรปี 2022 และเป็นเมืองที่ใหญ่เป็นอันดับ 12 ของทั้งสองไอร์แลนด์เมื่อพิจารณาจากจำนวนประชากร
ทรอเฟเดช็องปียง 2024

ทรอเฟเดช็องปียง 2024 เป็นการแข่งขันฟุตบอลทรอเฟเดช็องปียง ครั้งที่ 29 ซึ่งเป็นการแข่งขันฟุตบอลประจำปีระหว่างปารีแซ็ง-แฌร์แม็ง ผู้ชนะเลิศลีกเอิง ฤดูกาล 2023–24 พบกับมอนาโก ผู้ชนะเลิศกุปเดอฟร็องส์ ฤดูกาล 2023–24 และรองแชมป์ ลีกเอิง ฤดูกาล 2023–24.
ปารีแซ็ง-แฌร์แม็ง ชนะนัดนี้ 1–0 สำหรับการครองแชมป์ทรอเฟเดช็องปียงเป็นสถิติสมัยที่สิบสาม.
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
แฟตทอฮ์-1

แฟตทอฮ์-1  เป็นขีปนาวุธนำวิถีพิสัยกลางของอิหร่านที่พัฒนาโดยกองพิทักษ์ปฏิวัติอิสลามและเปิดตัวในเดือนมิถุนายน ค.ศ. 2023 ทางอิหร่านอธิบายถึงขีปนาวุธนี้เป็น "ไฮเปอร์โซนิก" ซึ่งเป็นคำอธิบายที่สื่อหลายสำนักรวมทั้ง Calcalist, Times of Israel และ The Warzone ระบุว่า "น่าสงสัย" และนักวิเคราะห์ Fabian Hinz กล่าวไว้ว่า "ทำให้คลุมเครือมากกว่าทำให้กระจ่าง" ทางอิหร่านระบุว่า ความคล่องตัวและความเร็วสูงช่วยให้หลบเลี่ยงระบบป้องกันขีปนาวุธได้ ในเดือนพฤศจิกายน ค.ศ. 2023 ทางอิหร่านได้เปิดตัวขีปนาวุธรุ่นใหม่ชื่อ แทตทอฮ์-2
มีรายงานว่าหากอิหร่านยังคงดำเนินโครงการนิวเคลียร์ต่อไป ขีปนาวุธดังกล่าวมีศักยภาพที่จะบรรทุกหัวรบนิวเคลียร์ได้
ประวัติ.
อิหร่านอาจใช้ขีปนาวุธแฟตทอฮ์-1 ในการโจมตีใส่อิสราเอลเมื่อวันที่ 1 ตุลาคม ค.ศ. 2024 ตามการวิเคราะห์ของ "The New York Times"
ณ วันที่ 18 มิถุนายน ค.ศ. 2025 อิหร่านอ้างว่าได้ยิงขีปนาวุธความเร็วเหนือเสียงใส่อิสราเอลอีกครั้งในการโจมตีข้ามคืนรอบใหม่ สถานการณ์ตึงเครียดนี้เกิดขึ้นเพียงไม่กี่ชั่วโมงหลังจากที่ประธานาธิบดี ดอนัลด์ ทรัมป์ ของสหรัฐเรียกร้องให้อิหร่าน "ยอมจำนนโดยไม่มีเงื่อนไข"
หนไหนก็ได้บนพื้นพิภพ

หนไหนก็ได้บนพื้นพิภพ, แห่งหนตำบลใดก็ได้บนพื้นพิภพ, ที่ใดก็ได้บนโลก, ส่วนใดก็ได้ของโลก หรือสำนวนอื่นที่คล้ายคลึงกันหรือมีความหมายเดียวกัน  เป็นรูปแบบปฏิทินที่ใช้กำหนดเวลาโดยมีหลักว่าวันที่กำหนดต้องผ่านพ้นไปแล้วในทุกเขตเวลาของโลก หลักปฏิบัตินี้นิยมใช้กับการกำหนดเส้นตาย สำหรับวันที่ เช่น "สิ้นวันที่ 16 มีนาคม ค.ศ. 2004 ที่ไหนก็ได้ของโลก (AoE)" โดยไม่ต้องระบุเขตเวลารวมถึงการปรับเวลาออมแสง
สำหรับวันที่หนึ่ง สถานที่สุดท้ายในโลกที่วันนั้นจะผ่านพ้นไป คือ หมู่เกาะฮาวแลนด์และเบเกอร์ ซึ่งอยู่ในเขตเวลา (อยู่ในซีกโลกตะวันตกเมื่อพิจารณาจากเส้นแบ่งเขตวันสากล) ดังนั้น การสื้นสุดของวันตามหลักของ AoE จึงเป็นเวลาสิ้นวัน ณ หมู่เกาะดังกล่าว
มาตรฐานนี้มีที่มาจาก กระบวนการลงคะแนนของคณะทำงาน IEEE 802.16 ซึ่งมีวิธีกำหนดเส้นตายตาม IEEE 802 หลายวิธีที่ใช้สิ้นวัน "AoE" หรือ "Anywhere on Earth" เป็นแบบแผนของปฏิทิน ซึ่งหมายความว่ายังไม่พ้นกำหนดเส้นตายหากวันที่กำหนดยังไม่ผ่านพ้นไปทุกแห่งในโลก 
ในความหมายสากล สิ้นวัน AoE เกิดขึ้นเมื่อเวลาเที่ยงวันของ UTC ในวันถัดไป หมู่เกาะฮาวแลนด์และเบเกอร์ซึ่งอยู่ห่างออกไปครึ่งโลกจากเส้นเมริเดียนแรกซึ่งเป็นเส้นอ้างอิงของลองจิจูดสำหรับ UTC (หมู่เกาะดังกล่าวเป็นดินแดนในบังคับของสหรัฐอเมริกา ตั้งอยู่ใกล้เส้นศูนย์สูตรกลางมหาสมุทรแปซิฟิก เป็นหมู่เกาะภูเขาไฟขนาดเล็กไม่มีประชากรอาศัยอยู่ประจำ แต่มีสถานะเป็นเขตสงวนเพื่อการอนุรักษ์และใช้กำหนดเขตเศรษฐกิจจำเพาะของสหรัฐอเมริกา) 
โดยสรุปเขตเวลา anywhere on earth หรือ AoE ในสัญลักษณ์เขตเวลาสากล คือ
 (โดยไม่มีการใช้เวลาออมแสง - เป็นเขตเวลาเดิมตลอดทั้งปี)
ความแตกต่างกับเขตเวลาอื่นตามระบบเวลาสากลเชิงพิกัด.
ความแตกต่างของ "UTC-12" กับเขตเวลาอื่นของโลกเป็นรายชั่วโมงสรุปได้ดังนี้
เอเบเนเซอร์ คอบบ์ มอร์ลีย์

เอเบเนเซอร์ คอบบ์ มอร์ลีย์ (16 สิงหาคม ค.ศ. 1831 – 20 พฤศจิกายน ค.ศ. 1924) เป็นนักกีฬาชาวอังกฤษ เขาได้รับการยกย่องว่าเป็นหนึ่งในบิดาของสมาคมฟุตบอล (FA) และฟุตบอลสมัยใหม่
ชีวิตวัยเด็ก.
มอร์ลีย์เกิดที่บ้านเลขที่ 10 Garden Square, Princess Street ในเมืองฮัลล์ เป็นบุตรชายของบาทหลวงชื่อเอเบเนเซอร์ มอร์ลีย์ และภรรยาของเขาชื่อฮันนาห์ (นามสกุลเดิมคอบบ์) เขาอาศัยอยู่ในเมืองจนกระทั่งอายุ 22 ปี
มอร์ลีย์สอบผ่านการเป็นทนายความในปี ค.ศ. 1854 ในปี ค.ศ. 1858 เขาย้ายไปอยู่ที่ย่านบานส์ ชานกรุงลอนดอนเพื่อประกอบอาชีพเป็นทนายความที่ปรึกษาในเมืองหลวง
อาชีพนักกีฬา.
ฟุตบอล.
มอร์ลีย์ก่อตั้งสโมสรฟุตบอลบานส์ในปี ค.ศ. 1862
งานดูแลผู้อื่น

งานดูแลผู้อื่น  หมายถึง กิจการทั้งปวงที่เกี่ยวข้องกับการดูแลผู้อื่น งานดูแลผู้อื่นส่วนใหญ่ดำเนินไปโดยไม่มีความคาดหมายว่าจะได้ผลตอบแทนทางการเงินในทันที แต่ว่าเกิดขึ้นจากความรักความห่วงใย บรรทัดฐานทางสังคม หรือความรู้สึกรับผิดชอบต่อผู้อื่น แต่ก็มีการว่าจ้างที่มีค่าตอบแทนด้วย
งานดูแลผู้อื่นอาจหมายถึงอาชีพที่ให้บริการแก่ผู้คนเพื่อสร้างศักยภาพหรือความสามารถให้พวกเขาสามารถใช้ชีวิตได้ตามค่านิยมที่เขากำหนด ตัวอย่างอาชีพเหล่านี้ได้แก่ คนรับเลี้ยงเด็ก การสอนในทุกระดับ (ก่อนปฐมวัยถึงมหาวิทยาลัย) และวิชาชีพด้านการดูแลสุขภาพ (พยาบาล แพทย์ นักกายภาพบำบัด และนักจิตวิทยา) งานดูแลผู้อื่นรวมถึงงานในบ้านที่ไม่ได้รับค่าตอบแทนซึ่งจากรายงานของสหประชาชาติ ค.ศ. 1999 สตรีรับผิดชอบภาระเหล่านี้มากกว่าบุรุษ
แม้ว่างานดูแลผู้อื่นโดยส่วนใหญ่จะมุ่งไปที่การช่วยเหลือผู้ที่ต้องพึ่งพาผู้อื่น ได้แก่ เด็ก ผู้ป่วย และผู้สูงอายุ งานดูแลผู้อื่นยังอาจหมายรวมถึงงานที่ทำให้เพื่อคนอื่น (โดยไม่ต้องคำนึงถึงความจำเป็นในการพึ่งพา) และขยายไปถึง "สัตว์และสิ่งของ"
บทบาทหน้าที่.
งานดูแลผู้อื่นเป็นสิ่งจำเป็นต่อความเป็นอยู่ที่ดี หากไม่มีการดูแลและเลี้ยงดูเด็กจะไม่สามารถพัฒนาเป็นปัจเจกบุคคลที่มีศักยภาพได้ และอาจกลายเป็นผู้ใหญ่ที่ไม่มีผลิตภาพและขาดความเป็นอยู่ที่ดี การเลี้ยงดูเด็กในบ้านหรือในสถานรับเลี้ยง (ทั้งของสาธารณะและเอกชน) ช่วยเสริมสร้างสุขภาพและศักยภาพของเด็ก การดูแลผู้ป่วยที่มีประสิทธิภาพช่วยรักษาผลิตภาพของคนเหล่านั้น ช่วยให้คนยังสามารถสร้างประโยชน์แก่สังคมโดยรวมได้ งานดูแลผู้อื่นเป็นกลไกสำคัญที่ขับเคลื่อนให้สังคมยังทำงานต่อไปและพัฒนาเศรษฐกิจให้ก้าวหน้า สมาชิกในสังคมที่ได้รับการดูแลที่ดีสามารถมีส่วนร่วมในสังคมโดยเป็นทุนมนุษย์ในระบบตลาด
แม้ว่าความเชื่อกระแสหลักในเศรษฐศาสตร์ระบุว่าครัวเรือนกระจายความมั่งคั่งมิใช่สร้างความมั่งคั่ง แต่มีผู้กล่าวว่าภาคส่วนครัวเรือนมีบทบาทสำคัญในการสร้างความมั่งคั่ง ครัวเรืองสร้างความมั่งคั่งที่ต่างจากภาคธุรกิจเพราะไม่ได้อยู่ในรูปแบบเงินทองและงานส่วนใหญ่ก็ไม่มีค่าตอบแทน ความมั่งคั่งที่สร้างอยู่ในรูปแบบทางสังคม งานดูแลที่ผู้ปกครองมีต่อเด็กช่วยเสริมสร้างให้เด็กมีความสามารถที่จะทำงานได้ดีในสังคมเมื่อเติบใหญ่ในเวลาต่อมา บุคคลผู้ได้รับประโยชน์จากงานการดูแลจะสามาระประสบความสำเร็จทางวิชาการและสังคม ทำให้พวกเขาสามารถสร้างความมั่งคั่งทางการเงินได้ในเวลาต่อมาในชีวิตและเป็นส่วนสำคัญในการเพิ่มพูนทุนทางสังคม ในแนวคิดของ Sabine O'Hara "ทุกสิ่งต้องการการดูแล" เธอเห็นว่าการดูแลเป็นพื้นฐานของระบบเศรษฐกิจแบบตลาด
การเลือกตั้งสหพันธรัฐในออสเตรเลีย พ.ศ. 2568

การเลือกตั้งสหพันธรัฐในออสเตรเลีย พ.ศ. 2568 จัดขึ้นเมื่อวันที่ 3 พฤษภาคม พ.ศ. 2568 ในการเลือกตั้งครั้งนี้เป็นการเลือกตั้งสมาชิกสภาผู้แทนราษฎรและวุฒิสภาโดยรัฐบาลของแอนโทนี แอลบานีสชนะการเลือกตั้งสมัยที่สองอย่างถล่มถลายเหนือแนวร่วมเสรีนิยม-ชาติที่นำโดยปีเตอร์ ดัตตันผู้นำฝ่ายค้ายของออสเตรเลีย พรรคแรงงาน ได้รับที่นั่ง 94 ที่นั่ง ซึ่งนับเป็นจำนวนที่นั่งสูงสุดที่พรรคการเมืองเดียวเคยได้รับในการเลือกตั้งทั้งหมดของออสเตรเลีย ชัยชนะครั้งยิ่งใหญ่กว่าที่คาดการณ์ไว้จากผลสำรวจความคิดเห็น ที่เผยแพร่ก่อนการเลือกตั้ง ซึ่งเคยคาดการณ์ว่าชัยชนะในการเลือตั้งครั้งนี้เป็นของพรรคแรงงานจะเสียที่นั่งและเกิดสภาชะงักงั้น(Hung Parliament)หรือรัฐบาลเสียงข้างน้อย
การเลือกตั้งครั้งนี้นับเป็นครั้งที่สี่ในประวัติศาสตร์ออสเตรเลียที่รัฐบาลได้รับที่นั่งในสภาผู้แทนราษฎรอย่างน้อย 90 ที่นั่ง (หลังจาก 2518, 2539 และ 2556) และเป็นครั้งแรกที่พรรคแรงงานทำสำเร็จ อีกทั้งยังเป็นครั้งแรกที่พรรคเดียวทำได้สำเร็จ จำนวนที่นั่ง 94 ที่นั่งของพรรคแรงงานเทียบเท่ากับผลลัพธ์ของแนวร่วมในปี 2539 ในฐานะจำนวนที่นั่งสูงสุดที่พรรคหรือแนวร่วมเคยได้รับ นอกจากนี้รัฐบาลพรรคแรงงานที่ได้รับเลือกตั้งใหม่ยังเป็นรัฐบาลชุดแรกที่สามารถรักษาที่นั่งเดิมไว้ได้ทั้งหมด นับตั้งแต่ชัยชนะของแนวร่วมภายใต้ฮาโรลด์ โฮลต์ ใน 2509
ประเด็นสำคัญตลอดการหาเสียงคือค่าครองชีพ, นโยบายพลังงาน, ที่อยู่อาศัย, การดูแลสุขภาพ และการป้องกันประเทศ พรรคแรงงานให้คำมั่นว่าจะสร้างบ้านใหม่ 1.2 ล้านหลังและออกกฎหมายลดหนี้ เงินกู้ยืมเพื่อการศึกษา ในปัจจุบันลง 20% ในขณะที่แนวร่วมหาเสียงโดยมีแผนจะสร้าง โรงไฟฟ้านิวเคลียร์ เจ็ดแห่งในอีก 20 ปีข้างหน้าและลดภาษีสรรพสามิตน้ำมันเชื้อเพลิงลง 25 เซนต์ต่อลิตร ทั้งสองฝ่ายเสนอให้เพิ่มการใช้จ่ายด้านการป้องกันประเทศ
บรรษัทแพร่ภาพกระจายเสียงออสเตรเลีย (ABC) คาดการณ์ว่าพรรคแรงงานจะได้รับชัยชนะเป็นสมัยที่สองภายในสองชั่วโมงครึ่งหลังจากที่หน่วยเลือกตั้งในชายฝั่งตะวันออกของออสเตรเลียปิดลง ดัตตันยอมรับความพ่ายแพ้ไม่นานหลังจากเวลา 21:30 น. ในคืนวันเลือกตั้ง โดยประกาศว่าเขาได้โทรศัพท์ไปแสดงความยินดีกับแอลบานีสในการได้รับเลือกตั้งใหม่ของพรรคแรงงาน พรรคแรงงานเพิ่มเสียงข้างมากในรัฐสภาโดยได้ที่นั่งจากผู้ครองตำแหน่งเดิมทั้งจากสองฝ่ายของ สเปกตรัมทางการเมือง โดยได้ที่นั่งจาก พรรคเสรีนิยม และ พรรคกรีนส์ แนวร่วมประสบกับคะแนนเสียงที่ลดลงอย่างมาก โดยเฉพาะในเขตเมือง พรรคเสรีนิยม ซึ่งเป็นพรรคอาวุโสของแนวร่วม มีผลการเลือกตั้งสหพันธรัฐที่ย่ำแย่ที่สุดในแง่ของคะแนนเสียง และย่ำแย่เป็นอันดับสองในแง่ของจำนวนที่นั่งนับตั้งแต่ก่อตั้งในปี 2487 ปีเตอร์ ดัตตัน หัวหน้าพรรคเสรีนิยมเสียที่นั่งของตนเองในเขตดิกสันให้กับผู้สมัครจากพรรคแรงงานอาลี ฟรานซ์นับเป็นครั้งแรกที่ผู้นำฝ่ายค้านพ่ายแพ้ในเขตเลือกตั้งของตนเอง คะแนนเสียงหลักของพรรคกรีนส์ยังคงที่ แม้ว่าพรรคจะเสียที่นั่งในสภาผู้แทนราษฎรไปสามจากสี่ที่นั่ง รวมถึงของหัวหน้าพรรคแอดัม แบนดท์ ซึ่งแพ้ที่นั่งในเขตเมลเบิร์นให้กับพรรคแรงงาน
ในวุฒิสภาพรรคแรงงานเพิ่มจำนวนที่นั่งเป็น 28 ที่นั่ง ขณะที่แนวร่วมลดลงเหลือ 27 ที่นั่ง ทำให้พรรคแรงงานเป็นกลุ่มการเมืองที่ใหญ่ที่สุดในสภาสูงเป็นครั้งแรกนับตั้งแต่ปี 2527 พรรคกรีนส์ได้รับวุฒิสมาชิกหนึ่งคนจากแต่ละรัฐ ทำให้พรรคมีจำนวนที่นั่งคงที่ที่ 11 ที่นั่ง [ ก่อนที่วุฒิสภาชุดใหม่จะเริ่มวาระในวันที่ 1 กรกฎาคม วุฒิสมาชิกพรรคกรีนส์ โดรินดา ค็อกซ์ ได้ย้ายจากพรรคและเข้าร่วมกับพรรคแรงงาน ทำให้กลุ่มผู้ลงคะแนนเสียงของพรรคแรงงานเพิ่มขึ้นเป็น 29 ที่นั่งและจำนวนที่นั่งของพรรคกรีนส์ลดลงเหลือ 10 ที่นั่ง